
AN  DIVERSA  VARIORUM  ENTIUM  ORGANICORUM  FACUL- 
TATES AB  ORGANISMI  DIFFERENTIA  PENDE ANT. 


PRAEMISSA. 


1.  Diversae  facultates  cujuslibet  corporis  sunt  variae  proprie- 
tates vel  vires  quibus  effectum  peculiarem  producere  potest, 
prout  diversis  circumstantiis  impellitur. 

Facultates  sunt  aliae  physicae,  effectum  sensibus  percipien- 
dum producentes,  aliae  morales,  quarum  effectus  solummodo  ab 
anima  percipiuntur. 

Priores  ab  organismo  pendent,  non  vero  posteriores  quae 
solummodo  sympathice  ab  illo  afficiuntur. 

2.  Nomine  organismi  nihil  nisi  structura  et  dispositio  diver- 
sarum partium  cujusdam  entis  organici,  simul  conspectae,  in- 
telligitur. 

3.  Organisatio,  sive  corporis  organici  integri,  sive  cujusdam 
partis  ejusdem  corporis , complectitur,  i°  inter  se  dispositionem 
et  consensum  diversarum  partium,  seu  solidarum  seu  fluidarum, 
quibus  constat  corpus ; 20  intimam  texturam  et  compositio- 
nem textuum  vel  humorum. 

Dissectio  priora  exponit , posteriora  vero  microscopium  et 
aualysis  chemica. 

Saepius  rudis  structura  anatomica  apprime  cognoseitur; 
sed  textura  intima  fere  semper  ignoratur,  et  instrumenta  im- 
perfectiora effugit.  Saepissime  enim  mutatur  nec  tamen  nullo 
modo  mutationes  percipi  possunt. 

5.  Sic  sine  dubio  caloy,  electricitas , aqua,  quaedam  venena 

multaque  alia  agentia  compositionem  intimam  et  molecularem, 
seu  partium  solidarum,  seu  humorum,  non  mutare  nequeunt, 
et  tamen  soepius  nullam  mutationem  instrumentis  nostris  per- 
cipiendam producunt. 

6.  Ut  structura  intima  et  molecularis,  quae  nos  saepius  effugit , 
certe  proprietates  corporum,  praesertim  viventium,  maxime  affi- 
ci t ,haud  sane  mirandum  quod  non  semper  cognoscatur  quo- 
modo facultates  quaedam  entis  organici  ejusdem  organismo 
submittatur;  sed  si  facultates  ab  organismo  saepius  pendere  ob- 
servamus, certe  inferre  possumus  eamdem  convenientiam  etiam 
exstare  cum  differentia  organisationis  visum  fallun.t 

7-  Sic  qua  ratione  vita,  facultas  generalis  omnibus  corpori- 
bus organicis  propria  et  communis,  ab  organismo  pendeat , 
omnino  ignoramus,  nec  saepius  quaenam  differentia  exstet  inter 
idem  corpus,  seu  vegetabile,  seu  animale,  ante  vel  post  ipsius 
mortem  cognoscimus. 

,'inhun  . o’!  • ..  , > ..l,j 

De  organismo  generatim. 

8.  Texta  elementaria,  quibus  componuntur  organa  entium 
viventium,  natura  omnino  differunt  prout  in  vegetalibus  vel  in 
animalibus  observantur.  * 

Priora  e duobus  solummodo  textis  elementariis  constant,  nem- 
pe : ex  utriculis  forma  variantibus  et  ex  vasculis  simplicibus.  Pos- 
teriora vero  tribus  textis  distinctis  componuntur,  scilicet  : tela 
cellulari,  fibra  musculari,  et  fibra  nervea ; forsan jquoque  pro 
peculiari  texto  elementario  textum  glandularum  admittendum 
est. 

In  utroque  regno  texta  elementaria  ipsa  globulis  constant  mi- 
nutissimis, sphaericis,  magnitudine,  ut  videretur,  sub  consimi- 
libus, qui  diverse  inter  se  connexi,  membranas  utriculorum  vel 
vasculorum  plantarum,  fibrillas  vero  texti  cellularis,  muscula- 
ris vel  nervei , in  animalibus  efformant. 


( 5 ) 

g.  Dissimilitudo  texti  cellularis  animalium  et  texti  utricula- 
ris vegetabilium  characterem  anatomicum  maximi  ponderis 
prsebet  ut  haec  duo  regna  distinguantur;  praecipuaque  videtur 
causa  aliorum  differentiarum,  seu  anatomicarum,  seu  physiolo- 
gicarum, quibus  inter  se  discrepant. 

Sunttamen  quaedam  entia  organica  quae  structuram,  nec  ve- 
getabilium, nec  animalium’,  absolute  ostendunt,  sed  textu  fila- 
mentoso peculiari  constant,  ut  Confervae  , Mucores , Byssi , ple- 
rique  Fungi , Lycoperdones,  etc. ; quamvis  enim  vegetabilibus 
propius  accedant,  tamen  differunt  et  organisatione  et  vivendi 
ratione. 

10.  In  animalibus  e classibus  infimis  textum  cellulare  solum 
exstare  videtur,  tunc  vero  contractione  propria  instruitur  quae 
solummodo  obscure  in  tela  cellulari  animalium  e classibus  ex- 
celsioribus apparet. 

1 1 . E discrimine  texti  utricularis  in  diversis  organis  planta- 
rum , variae  functiones  horum  organorum  oriri  videntur.  Sic 
epidermis,  foliorum  parenchyma , cortex,  liber,  lignum,  me- 
dulla , radicum  spongiolae,  glandulae  aliaque  organa  secretoria, 
non  nisi  utriculis  constant  forma  et  magnitudine  variantibus,  in- 
ter quos  vascula  aliquando  distribuuntur  quae  humores  organis 
solummodo  afferunt. 

12.  In  animalibus,  etiam  organa  maxime  discrepantia  tela 
cellulari  diverse  modificata  solummodo  construuntur,  sed  va- 
riationes texturae  fere  semper  facillime  observantur  et  sufficiunt 
ad  discrimina  functionum  explicanda. 

13.  Functiones  etenim  texti  cellularis  mutantur  si  causa  pro- 
pria ejus  structura  mutatur. 

Sic,  abscessu  seu  fistula  in  tela  cellulari  effecto,  si  ejus  pa- 
rietes diu  pure  vel  aliis  humoribus  extraneis  humectantur,  struc- 
turam membranae  mucosae  induunt  cujus  etiam  munera  perfi- 
ciunt. Aliis  vero  circumstantiis , si  motibus  iteratis  areolae  telae 

cellularis  distrahuntur  ita  ut  cavitas  unica  satis  extensa  produ- 
catur, ejus  parietes  aspectum  membranee  serosae  ostendunt,  se- 
rositatem  synovias  similem  secernunt  et  omnino  harum  mem- 
branarum vices  explent. 

14.  Praemissis  facillime  intelligitur  saepius  organorum  func- 
tiones a mutationibus,  etiam  aliquando  levissimis,  in  struc- 
tura textorum  pepdere. 

Nunc  examini  subjiciendo  mutationes  quae  diversae  faculta- 
tes entium  organicorum  in  variis  classibus  naturae  experiuntur 
atque  conferendo  interdiu  facultates  hominis  valentis  et  aegro- 
tantis, apparebit  quomodo  quaelibet  facultas  ab  organismo  pen- 
deat. 

Yicissimergo  consideremus  facultates  quinque  essentiales  en- 
tium organicorum  ; i°  facultatem  moleculas  corporis  renovandi, 
no  vasque  sibi  assimilandi  qua  quidem  facultate  aletur  etaugetur ; 
2°  facultatem  ens  novum  et  sibi  ipsi  simile  producendi;  3°  fa- 
cultatem seu  partem  /corporis,  seu  corpus  totum  movendi; 
4°  facultatem  sopos  efficiendi;  5°  facultatem  corporum  exterio- 
rum proprietates  diversas  percipiepdi, 

Duae  priores  utrique  regno  organico  pertinent,  posteriores 
vero  solis  animalibus. 

CAPUT  I.  DE  NUTRITIONE, 

— gv  bsa  t'i.;.t'Uiirj»auoo  -ob  unmuioa  .‘sieoDi.  -Jaiov ib  iar.ij  ■ 

Seu  jacultate  novas  moleculas  sibi  assimilandi,  aliasque 
t, secernendi  et  ejiciendi. 

-r-cj  »Y iu-:?)  i-  U!'  ..  Inru  arr;  . it;  : rrmr.M  .i.x 

Complectitur  absorptionem  (quam  saepe  digestio  anteit), 
circulationem , respirationem  assimilationem  et  secretiones. 

§ I.  DE  DIGESTIONE  ET  ABSORPTIONE. 

Vr|  . ; ■■■  •>  rvjin  ;:n  'iJ- 

i5 , Absorberi  possunt  sdummodo  materiae  vel  solutae  liquo? 

ribus  vel  saltem  in  moleculas  adeo  tenues  redactae  ut  non  supe- 
rant globulos  etiam  minimos  jam  in  fluidis  circulantibus  ex- 
tantes. 

16.  Facultas  extrahendi  alimentum  e corporibus  solidis  sem- 
per  ergo  connectitur  cum  presentia  cavitatis  cujusdam  qua  haec 
corpora  seu  humoribus  diluuntur  seu  in  moleculas  tenuissimas 
resolvuntur. 


17.  Entia  quae  contra  aluntur  materiis  jam  causa  externa  seu 
dilutis  seu  maxime  attenuatis,  non  indigent  his  cavitatibus  qui- 
bus ideo  semper  carent. 

Vegetabilia  omnia  pluraque  animalia  e classibus  inferioribus 
sic  immediate  absorbent  substantias  nutrientes  quae  dissolven- 
tur liquore  circumfuso. 

18.  In  animalibus,  quae  sic  absque  digestione  nutriuntur, 
superficies  tota  corporis  obtegitur  membrana  simili  membranae 
mucosae  cavitatis  digestivae  et  idem  munus  supplente. 

In  plantis  plerisque  (nisi  forsan  in  plantis  .submersis  ) ab- 
sorptio solummodo  spongiolis  radicum  et  stomatibus  foliorum 
seu  caulium  herbacearum  efficitur. 

19.  Vegetabilium  radices  (et  verisimiliter  folia)  non  aeque 
omnes  substantias  aqua  solutas  intus-suscipiunt.  Absorptionis 
copia  a natura  substantiarum  solutarum  et  a structura  planta- 
rum pendet. 


Sic  proportio  et  natura  salium  in  cineribus  vegetabilium  variat 
ct  secundum  naturam  solo  in  eadem  planta  et  secundum  natu- 
ram plantae  in  eodem  solo. 

20.  In  animalibus  cavitate  digestiva  praeditis,  facultas  susci- 
piendi non  quodlibet  sed  propria  unice  alimenta,  certe  pendet 
a forma  et  organisatione  hujusce  cavitatis,  cum  omnibus  ad- 
junctis suis  consideratae.  Ac  proinde  pendet  a forma  et  viribus 
organorum  masticantium,  ab  amplitudine  cavitatum, .praeter- 
ea a naturi  et  copia  humorum  in  illis  effusorum. 


( 8 ) 

2 1 . Nemo  nescit  in  mammiferis  formam  cientium  semper 
naturae  alimentorum  respondere;  aeque  congruunt  forma  den- 
tium et  natura  substantiarum  nutrientium  in  reptilibus  et  pis- 
cibus; modificationes  in  rostris  avium  hanc  causam  habent  com- 
munem. 

Vires  musculorum  maxillam  moventium  directioque  mo- 
tuum ejusdem  ossis  cum  facultate  plantis  vel  carnibus  vesci 
semper  conveniunt. 

22.  Si  instrumenta  masticantia  in  bucca  desunt  et  si  natura 
alimentorum  vim  magnam  requirit  ut  in  pulvere  redigantur  , 
tunc  in  stomacho  ipso  teruntur  ut  in  avibus  granivoris  et  in 
Astaco  observatur. 

a3.  Alimenta  vicissim  submittuntur  vi  salivae  , humoris  sto- 
machi , humoris  intestinalis  , bilis  et  liquoris  pancreatici.  Li- 
quor primus  alcalinus  albumen  alimentorum  dissolvit , secun- 
dus maxime  acidus  (acidum  hydrochloriCum,  phosphoricum  et 
laeticum  continens  ) albumen  coagulat.  Humores  alcalini  in 
intestino  exstantes  et  praecipue  bilis  acida  saturant  et  albumen 
sub  forma  globulorum  tenuissimorum  redigunt , liquorem  lac- 
teum efformantium ; sic  ab  organisatione  propria  cavitatis  di- 
gestivae  formatio  chyli  pendet. 

24.  Haecce  phenomena  chemica  eadem  fesse  videntur  in  om- 
nibus animalibus  ab  homine  usque  ad  insecta,  111  animalibus 
simplicioribus  ignorantur.  Nec  etiam  variant  secundum  na- 
turam alimentorum ; ut  vero  plantae  minorem  copiam  materiae 
nutrientis  continent  quam  substantiae  animales , cavitas  diges- 
tiva  semper  in  herbivoris  major  esse  debet , ut  alimentorum 
copia  major  ingeratur , copiosdo resque  sint  liquores  secreti. 

Structura  hujusce  cavitatis  in  animalibus  ruminantibus  ad 
hunc  fi riem  certe  respicit , etenim  ruminatione  alimenta  sa- 
liva apprime  imbuuntur  et  forma  ventriculorum  superficies 
extensiores  fiunt  et  humores  copiosiores.  Necessitas  majoris 

amplitudinis  cavitatum  digestivarum  in  animalibus  herbivoris 
probatur  mutatione  hujusce  cavitatis  in  Ranis  quae  priore 
aetate  herbivorae , dehinc  vero  carnivorae  fiunt. 

25.  Vis  horum  liquorum  ad  digestionem  efficiendam  com- 
probatur i°  actione  omnium  fere  substantiarum  salivationem 
excitantium  et  digestionem  adjuvantium  , 2°  actione  carbo- 
natum  alcalinorum  et  aquarum  eos  continentium  quae  vim 
salivae  supplere  possunt  et  digestioni  maxime  favent , 5°  in- 
fluentia magnesiae,  si  succi  acidi  stomachi  copiosiores  fiunt,  ad 
eos  saturandos. 

26.  Morbi  organorum  digestionis  quoque  probant  quantum 
facultates  digestivae  a structura  horum  organorum  pendeant. 
Sic  inflammationes  stomachi  seu  intestinorum  quibus  vician- 
tur  humores  membranis  mucosis  secreti  , affectiones  hepatis 
in  quibus  bilis  vel  alteratur  vel  calculis  retinetur  , digestionem 
perturbant  vel  etiam  impediunt. 

27.  Crediderunt  multi  physiologi  digestionem  effici  nervo 
pneumo-gastrico , fere  ut  pila  electrica  , sed  recentiora  experi- 
menta probarunt  hunc  nervum  motibus  ventriculi  praecipue 
inservire,  nec  ejus  sectione  digestionem  prohiberi  nisi  defectu 
stomachi. 

28.  Absorptio  et  exhalatio  extant  ad  superficiem  omnium 
membranarum  quae  corpora  exteriora  tangunt  (non  de  exhala- 
tione seu  resorbtione  interiori  loquor).  Status  membranae  et 
natura  corporis  ambientis,  absorbendi  vel  exalandi  facultatem 
determinant : saepius  simul  hae  duae  functiones  perficiuntur. 

29.  Liquores,  gazes  et  substantiae  liquoribus  solutae,  vel  mole- 
culae  tenuissimae  in  iis  suspensae,  solummodo  absorberi  possunt 
ut  jam  supra  diximus. 

Texta  quaedam  liquidis  haud  vel  vix  permeabilia  sunt,  ut  epi- 
dermis animalium  et  vegetabilium  cujus  pori  solummodo  li- 
quores admittunt. 

30.  Absorptionis  vel  exhalationis  praevalentia  a ratione  satura- 
tionis magis  minusve  absolutae  sive  .texti  sive  medii  ambientis 
pendet.  Sic  emissiones  cujuscunque  humoris  absorptionem  fa- 
vent, intus-susceptio  liquidorum  contra  exalationem  augent. 

Harum  functionum  celeritas  respondet  extensioni  superficie- 
rum  quibus  effici  possunt ; ut  vero  trans  epidermidem , seu  ani- 
malium, seu  vegetabilium,  nullo  modo  vel  difficillime  perficitur, 
rapidior  fiet  prout  epidermis  seu  omnino  deerit  seu  poris  nume- 
rosioribus perforabitur. 

Etenim  exhalatio  vel  absorptio  rapidiores  ad  superficiem 
membranarum  mucosarum  epidermide  carentium  quam  ad  cu- 
tem; celerior  etiam  ad  superficiem  membranarum  serosarum 
quarum  textum  tenuius  est  nec  mucositate  oblinitum. 

31 . Ut  in  vegetabilibus  et  animalibus  aquaticis  superficies 
externa  epidermide  destituitur,  absorptio  copiosa  et  rapida  fit, 
semperque  haec  entia  aqua  saturantur,  sed  aeque  celerrima  fit 
exhalatio  si  aqua  extrahuntur. 

In  plantis  quae  solummodo  aqua  et  substantiis  in  ea  solutis 
nutriuntur  haec  absorptio , caule  et  praecipue  foliis  effecta,  ab- 
sorptionem radicum  supplere  potest. 

In  animalibus  vero,  quibus  opus  est  substantia  nutrienti  pro- 
pria, absorptio  cutanea  non  sufficere  potest  nisi  quibusdam  ani- 
malibus aquaticis  quae  cute  maxime  absorbent  et  solummodo 
alimento  rariori  indigent,  ut  batracii. 

32.  In  vegetabilibus  et  animalibus  quae  aeri  siccissimo  expo- 
nenda sunt,  superficies  exhalantes  et  absorbentes  multum  mi- 
nuuntur interpositione  partium  impermeabilium;  sic  vegeta- 
bilia eo  minus  stomata  exhibent  ad  superficiem  caulis  vel 
foliorum  quo  in  aere  sicciore  crescere  debent;  reptilia  terres- 
tria , quae  plera qiie  vitam  agunt  in  locis  siccioribus  et  minimam 
humoris  copiam  cum  alimentis  suscipiunt,  obteguntur  squamis 

seu  laminis  corneis  quae  exhalationem  prohibent;  batracii  con- 
tra, in  aqua  viventes,  pelle  nuda  instruuntur. 

§ II.  De  CIRCULATIONE  ET  RESPIRATIONE. 

33.  Adeo  arcte  connectuntur  circulatio  et  respiratio  ut  in 
facultatibus  entium  viventium  simul  influant  nec  seorsum  con- 
siderari possint. 

34.  Circulatione  quemcunque  translationem  regularem  flui- 
dorum intelligo,  nec  ideo  necesse  est  motum  in  circulum  effici. 

Deest  solummodo  in  plantis  vel  animalibus  in  quibus  super- 
ficies contactui  aeris  expositae  adeo  multiplicantur  ut  respiratio 
in  omnibus  partibus  effici  possit,  sicut  videmus  in  pluribus 
plantis  cryptogamis  et  in  insectis. 

Deest  quoque  in  animalibus  et  plantis  infimis  in  quibus 
vitales  facultates  vix  evolvuntur  et  humores  sola  imbibitione 
transferuntur  et  aeri  exponuntur,  ut  in  infimis  cryptogamis, 
fungis,  algis,  lichenibus,  animalibusque  imperfectioribus,  poly- 
pis, vermibus  parenchymatosis  etc. 

35.  Respiratio  dicitur  quaelibet  mutatio  humorum  nutrien- 
tium e contactu  hujusce  humoris  cum  gaze  ambiente  pendens. 

Character  physiologicus  maximi  momenti  quo  animalia  dis- 
crepant a vegetabilibus  forsan  e diversa  circulatione  et  respi- 
ratione utriusque  regni  deducendus. 

36.  Humores  radicibus  intus-suscepti  semper  materias  omnino 
solutas  solummodo  continent ; succusque  ascendens  perfecte 
limpidu»  esset  nisi  in  interiore  plantae  misceretur  humoribus  jam 
elaboratis.  Hicce  succus  vasculis,  in  textu  lignoso  contentis,  in 
parenchymate  foliorum  adducitur  ibique  contactu  aeris  respiratio 
efficitur,  succique  mutantur;  ut  vero  aer  diverse  agit,  quum  lu- 
men adest  vel  deest,  succi  foliis  allati,  diverse  mutari  debentnoctii 
vel  diu.  Duo  humores  respiratione  diurna  et  nocturna  producti, 
vel  iisdem  vasibus  vel  vasibus  distinctis  in  caule  revehi  possunt. 

5y  Facultas  secundum  latitudinem  crescendi  aut  non  cres- 
cendi, qua  distinguntur  monocotyledones  et  dicotyledones , et 
propter  quam  endogenae  et  exogenae  dicuntur,  ah  illa  differen- 
tia circulationis  pendere  mihi  videtur. 

In  exogen  is  quisque  fasciculus  fibro-vascularis  caulem  per- 
currens foliisque  transmissus  e tribus  ordinibus  vasorum  et  fi- 
brorum constat , nempe  : e vasculis  punctatis  ( vase,  porosis 
et  tracheis Jalsis.  Mirb.')  in  medio  ligno,  e tracheis  ad  partem  in- 
teriorem circa  medullam  et  e vasculis  propriis,  seu  e canalibus 
intercellularibus,  qui  eodem  officio  funguntur,  ad  partem  exte- 
riorem in  libro. 

In  endogenis  contra  duo  solummodo  ordines  vasorum  exstant 
in  quolibet  fasciculo  fibro-vasculari,  scilicet  : vascula  punctata 
et  tracheae,  nec  unquam  in  caule  inveniuntur  vasa  propria. 

58.  Liquores  semper  vasculis  punctatis  ascendere  videntur. 
In  endogenis  credo  humores , respiratione  nocturna  et  diurna 
mutatas,  iisdem  vasibus  descendere.  Tunc  succus  descendens 
ab  ascendente  vix  differt,  nisi  detractione  partis  aquae  et  minima 
additione  carbonis.  Hic  succus  paulum  carbonis  includens  , sac- 
charum  et  elementa  amyli  continebit,  nec  ullae  enim  fere  aliae 
substantiae  in  caule  endogenarum  deponuntur;  non  vero  tantum 
carbonem  succus  continebit  quantum  necesse  esset  ut  lignea  ma- 
teria producaretur,  quamobrem  nunquam  cambium  seu  succus 
lignum  generans  in  his  plantis  exstat  et  caulis  non  secundum 
latitudinem  augetur. 

In  exogenis  humores  respiratione  diurna  et  nocturna  mutatae 
duas  vias  distinctas  tenere  videntur;  priores,  carbone  divitiores, 
aqua  et  oxigenio,  contra  pauperiores  in  vasibus  libri  descendunt 
et  elementa  continent  ad  lignum  substantiasque  resinosas  cor- 
ticis producenda,  novaque  strata  ligni  inter  librum  et  albur- 
num , seu  ltgnum  receutius,  exsudatione  hujusce  succi,  seu 
cambio,  semper  efformantur. 

Posteriores  vero  , minorem  copiam  carbonis  includentes  tra- 
cheis ad  medullam  revehuntur  in  qua  materiam  saccharinam  vel 
amylaceam  deponunt  quae  alio  tempore  ad  formationem  semi- 
num proderunt. 

3q.  Ab  ista  differentia  organismi  etiam  pendere  videtur  for- 
matio, solummodo  in  cortice  et  in  exogeniis,  substantiarum  re- 
sinosarum vel  oleosarum,  aliorumque  principiorum  immediato- 
rum maximam  copiam  carbonis  continentium  (non  nisi  de 
caule  loquor);  in  caule  endogenarum  omnino  haec  substantiae 
desunt.  Sic  resina  Aloidis  in  foliis  exstat;  resina  Draccence  Dra- 
conis , et  Xanthorece , cera  Ceroxjli,  non  in  vasis  caudicis  conti- 
nentur sed  ad  basim  foliorum  excernuntur. 

40.  Respiratione  nocturna  humores  saccharini  et  substantiae 
amylaceae  praecipue  producuntur ; quod  probat  harum  materia- 
rum copiosa  formatio  in  plantis  lumine  orbatis  vel  quorum  cau- 
les terra  obruuntur. 

41.  Respiratio  diurna  contra  succos  resinosos  vel  oleosos  pro- 
ducit, frequentiores  quoque  inveniuntur  in  plantis  regionum 
calidiorum  in  quibus  respiratio  diurna  copiosior  esse  debet. 

42.  Color  viridis  organorum  quibus  respiratio  efficitur  res- 
pirationis est  non  causa  verum  effectus.  In  vegetabilibus  fa- 
cultas respirandi  requirit  contactum  parenchymatis  interni 
cum  aere;  id  est  : seu  deffectum  epidermidis , seu  presentia  po- 
rorum,  si  adest  epidermis;  denique  a structura  parenchymatis 
et  a natura  humorum  modificari  potest. 

43.  Calor  proprius  animalium,  et  vitee  alacritas  presertim  ab 
amplitudine  respirationis  pendet,  quee  ipsa  naturae  sanguinis,  cir- 
culationis modo,  organorum  respirationis  dispositioni  subjicitur. 

44*  Sanguinis  natura  maxime  variat,  secundum  classes  ani- 
malium eorumque  vescendi  rationem  , et  secundum  quasdam 
circumstantias  morbidas. 

Copia  sanguinis  ad  corporis  magnitudinem  respiciens  multum 

variat  eoque  major  est  quo  animal  intensiore  respiratione  utitur 
et  quoad  hanc  functionem  sic  disponuntur  animalia  : aves,  mam- 
mifera  carnivora,  mammifera  herbivora,  reptilia  et  pisces. 

Eadem  exstat  convenientia  inter  copiam  partium  solidarum  et 
liquidarum  in  sanguine  secundum  classes  regni  animalis,  et  eo 
abundantiores  sunt  partes  solidae  quo  animal  etiam  majorem 
copiam  sanguinis,  quoad  corporis  magnitudinem,  continet. 

Pars  solida  sanguinis  e moleculis  seu  potius  e globulis  discoi- 
deis  constat  quae  forma  et  magnitudine  variant  secundum  clas- 
ses animalium.  In  mammiferis  circulares  et  minores,  in  omnibus 
aliis  animalibus  ellipticae  sunt.  In  animalibus  frigido  sanguine 
praeditis  et  praecipue  in  batraciis  majores  sunt  quam  in  calido 
sanguine  vigentibus. 

In  eodem  animali  semper  similes  sunt  nec  variant  secundum 
sexum  et  aetatem  nisi  ante  partum,  etenim  in  principio  gravidi- 
tatis sanguis  foetus  globulos  continet  semper  circulares  et  duplo 
etiam  majores  globulis  sanguinis  matris.  Sic  sanguine,  ut  pluri- 
bus aliis  partibus  organismi,  foetus  subsimilis  est  animalibus 
imperfectioribus. 

In  sero  sanguinis  dissolvuntur ; plures  sales,  albumen,  et 
quaedam  aliae  substantiae  organicae  uturea,  et  materia  sebacea 
substantiae  cerebri  similis ; hae  ultimae  quae  paucissimae  in  san- 
guine reperiuntur,  sunt  tamen  magni  momenti  ad  historiam  nu- 
tritionis  et  secretionum.  Vix  dubitandum  est  enim  alia  princi- 
pia  secretionum  jam  confecta  in  sanguine  exstare  et  analysi 
detegenda  cum  secundae  erunt  circumstantiae. 

45.  In  quibusdam  morbis  natura  sanguinis  variat,  sic  crusta 
quae  sanguinem  supernatat  in  inflammationibus,  e globulis  a 
materia  colorante  sejunctis  constat;  eadem  disjunctio  globulo- 
rum centralium  et  materiae  colorantis  exStat  in  toto  sanguine  ani- 
malium acido  hydro-cyan  ico  venenatorum,  in  sanguine  echymo- 
sarum,  in  animalibus  fulmine  vel  yerieno  viperarum  interfectis. 

Mutationes  ergo  structurae  et  compositionis  sanguinis  inter 
causas  quae  vitae  animalium  maximas  modificationes  afferunt, 
adnumerandae  sunt. 

Probabile  etiam  videtur  in  multis  morbis  sanguinem  modifi- 
cari, sed  ejus  modificationes  physiologorum  investigationes  huc 
usque  effugisse. 

46.  Naturam  sanguinis  in  nutritione  organorum  maxime  in- 
fluere observatione  omnium  fere  morborum  , sed  praecipue 
morborum  a diathesi  generali  pendentium  , probatur. 

Convenientia  naturae , seu  physicae,  seu  chemicae,  sanguinis 
cum  structura  organorum,  confirmatur  transfusione  [hujusce 
liquoris,  periculosa  vel  etiam  lethali  si  sanguis  dissimilis  trans- 
funditur , innocente  vero  si  sanguis  consimilis. 

47.  Calor  proprius  animalium  certe  vi  respirationis  respon- 
det quae  ipsa  pendet  a copia  sanguinis  in  organo  respirationis 
transeuntis,  a natura  sanguinis,  ab  extensione  membranarum 
ad  quarum  superficiem  respiratio  efficitur,  denique  a copia 
aeris  sanguinem  tangentis. 

48.  In  avibus  cujus  sanguis  totus  pulmones  transit  et  etiam 
in  aliis  partibus  contactui  aeris  exponitur,  respiratio  intensior 
est  et  calor  proprius  maximus. 

In  mammiferis  sanguis  totus  aeque  pulmonibus  affertur,  sed 
in  nullis  aliis  partibus  corporis  vi  aeris  submittitur  nisi  paululum 
ad  superficiem  cutis  in  homine,  et  forsan  in  quibusdam  aliis 
animalibus  cute  nuda  et  tenui  praeditis  : respiratio  et  calor  pro- 
prius debiliores  suut. 

In  reptilibus  pars  solummodo  sanguinis  pulmones  transit 
quorum  superficies  etiam  minor  fit , respiratio  multo  debilior 
est  et  calor  vix  temperiem  medii  ambientis  superat. 

In  piscibus  , molluscis  et  crustaceis  sanguis,  ut  in  avibus  et 
mammiferis,  organo  respirationis  transmittitur,  sed  contactui 
aeris  rarissimi  in  aqua  soluti  solummodo  exponitur,  unde  respi- 

ratio  debilissima  quoque  efficitur  et  calor  vix  ullus  producitur. 

Insectae  liquore  circulente  carent , aer  vasculis  subtilissimis, 
corpus  penetrat  ejusque  influentiae  humores  undique  effusi 
submittuntur;  sed  tarda  debilisque  respiratio  sic  efficitur,  et 
calor  corporis  minime  augetur. 

4g.  Partium  solidarum  seu  globulorum  in  sanguine  praeva- 
lentia cum  intensitate  respirationis  congruit.  Ut  enim  sanguis 
arterialis  majorem  copiam  globulorum  continet  quam  sanguis 
venosus  ejusdem  animalis , partium  solidarum  hujus  liquoris 
quantitatem  respiratione  augeri  videtur,  et  ideo  globulos  eo  fre- 
quentiores  in  sanguine  futuros  esse  quo  respiratio  intensior  erit. 

5o.  Vitae  alacritas  et  calor  proprius  corporis  semper  ergo  a 
modificationibus  respirationis  pendent.  Respirationis  per  som- 
num remissio  , imminutioque  magna  per  lethargiam  anima- 
lium hybernantium  , hujusce  fonctionis  intimam  connectionem 
cum  aliis  phenomenis  vitae  apprime  ostendunt. 

5r . Ut  respiratio , vel  pulmonaris , vel  branchialis,  in  anima- 
libus sanguine  frigido  praeditis  debilissima  est,  tunc  saepe  res- 
piratio cutanea  eam  supplere  potest ; in  animalibus  coutra  san- 
guinem calidum  habentibus  respiratio  cutanea  debilior  est  quam 
ut  respirationem  pulmonarem  intensissimam  supplere  possit. 

52.  Ut  frigus  semper  respirationem  minuit,  in  animalibus 
jam  respiratione  tarda  et  debili  praeditis,  respiratio  perhie- 
mem etiam  diu  omnino  intermitti  potest  absque  periculo. 

55.  Facultatem  aera  in  aqua  solutum  respirandi  ab  organi- 
satione  propria  oi-gani  respirationis  pendere  apprime  cognos- 
citur. 

In  aere  libero  branchiis  nec  in  aqua  pulmonibus  respiratio 
effici  potest;  vera  amphibia  ei’go  existere  non  possunt  nisi  utro- 
que oi’gano  donentur.  ,, 

§ 3.  DE  A.SS1  MIL4TI0NE . 

54.  Assimilationis  modus  nos  omnino  effugit,  cujus  solum- 
modo effectus  videmus . sed  eam  a structura  organorum  pendere 
patet,  etenim  in  eodem  liquore  quodque  organum  elementa 
sibi  similia  eligit  et  attrahit.  Si  liquor  etiam  mutatur,  nutritio 
augeri  vel  minueri  potest,  sed  ejus  modus  non  mutatur  : quod 
probat,  i°  insertio  cujusdam  partis  vel  planta?,  vel  etiam  ani- 
malis in  altero  individuo  diversae  speciei , qua  causa  nec  struc- 
tura organorum  nec  natura’  humorum  ab  illis  secretorum 
mutatur,  quamvis  diversis  liquoribus  nutriantur. 

20  Immutabilitas  structurae  et  compositionis  organorum  etiam 
si  mutantur  alimenta  quibus  alentur. 

55.  In  quibusdam  vero  circonstantiis  morbidis  assimilatio  , 
seu  nutritio  cujusdam  organi , adeo  perturbatur,  ut  elementa 
a suis  propriis  omnino  diversa  sibi  assimilet ; tunc  organi 
textura  et  natuio  maxime  mutantur  et  degenerationes  fiunt 
quibus  nomina  imponuntur , squirri , canceris , tuberculo- 
rum, etc.,  quibus  vero  causis  haec  mutatio  assimilationis  pro- 
ducitur, huc  usque  igoi'amus. 

§ IV.  DE  SECRETIONIBUS. 

56.  Natura  liquorum  secretorum  a structura  organi  secer- 
nentis et  a natura  liquoris  ad  eum  allati  pendet. 

57.  In  eodem  individuo  differentiae  secretionum  praecipue 
a structura  organi  secretorii  pendent;  etenim  in  animalibus 
omnia  organa,  hepate  excepto,  sanguinem  similem  accipiunt. 

58.  Glandulae  structura  similiores  liquores  aeque  subsimiles 
secernunt  ut  glandulae  lacrymajes,  salivares  et  pancreas;  con- 
tra glandulae,  structura  diversissimae,  ut  glandulae  salivares  , 
i'enes  et  testiculi , liquores  maxime  differentes  secernunt. 

5g.  In  vegetabilibus  vix  cognoscitur  quomodo  secretiones 
perficiantur ; solummodo  patet  vascula  non  usque  ad  cavitates 
ubi  deponuntur  liquores  progredi , sed  ab  illis  separari  textu 
utriculari  tenuissimo  et  peculiari. 

60.  Inter  secretiones  animalium  urinae  secretio  eminet.  Con- 
nexio naturae  hujusce  liquoris  cum  structura  organi  secretorii 
et  compositione  sanguinis  melius  cognoscitur  quam  in  aliis  secre- 
tionibus. Ejus  natura  maxime  variat  secundum  classes  animalium 
et  secundum  statum  valetudinis.  Ejus  variationes  a natura  san- 
guinis potius  quam  a structura  renum  pendere  videntur. 

61.  Omittendo  substantias,  vel  omnibus  communes,  vel 
minimi  ponderis , diversae  urinae,  seu  animalium  variorum, 
seu  aegi'otantium  prout  adsunt  quaedam  substantiae  propriae,  sic 
distribui  possunt  : 

(i 0 Aquam  et  saccharum.  ( Diabetes  mellitus  ). 

2°  Aquam  et  albumen.  ( Diabetes  albuminosus ) 
3°  Aquam  , albumen  et 
I paululum  ureae  . . . ( Testudo  et  rance ) 

1 4°  Urea , unice  . . . . ( Mammifera  omnia  ). 

5 Ureae  multum  et  pau- 
lulum acidi  urici.  . . ( Homo  ). 

6°  Paululum  ureae  et 
multum  acidi  urici.  . ( 

7°  Acidum  uricum  fe- 
re purum ( Serpentia ). 

62.  Hae  variationes  secretionis  praecipue  a natura  sanguinis 
pendent;  homo  enim,  vel  sanus  vel  aegrotans,  naturam  alimen- 
torum mutando,  varietates  quinque  priores  vicissim  producere 
potest.  Contra  varietates  in  structura  renum  non  conveniunt 
cum  varietatibus  urinae. 

63.  Presentia  in  sanguine  ureae  et  verisimiliter  aliarum  ma- 

teriamm  urinae , probat  lias  substantias  non  renibus  procluci 
sed  segregari.  Sic  extractione  unius  renum  urea  copiosa  al- 
tero affertur  et  secretio  maxime  augetur ; utriusque  vero  abla- 
tione urea  in  sanguine  remanet  vel  aliis  miscetur  secretio- 
nibus , morsque  brevi  tempore  sequitur.  Urea  in  sudore  equo- 
rum detecta  fuit  et  in  quodam  casu  morbido  in  cavitate  etiam 
arachnoidis  hominis.  Denique  existentia  uratis  sodae  in  concre- 
tionibus arthriticis  probat  acidum  uricum  etiam  non  in  renibus 
produci. 

64.  Natura  urinae  hominis  et  ejus  organorum  urinariorum 
structura  fit  ut  solus  inter  animalia  omnia  calculos  acidi  urici 
producere  possit.  Mammifera  calculos  carbonatis  velphosphatis 
calcis,  seu  magnesiae  solummodo  continent;  calculi  calcis  car- 
bonatae  frequentiores  sunt  apud  rodentia. 

65.  Hepar  secernendo  bilem  duobus  muneribus  fungitur , 
liquorem  producit  digestioni  perutilem,  et  sanguinis  superva- 
cuum carbonem  et  hydrogenium  detrahere  videtur;  quo  pos- 
teriori casu  pulmonum  vices  suscipit  et  eo  magis  accrescit  quo 
pulmones  minores  vel  debiliores  fiunt;  in  foetu  enim  hepar 
respectu  totius  corporis  multo  major  est  quam  in  homine  adulto; 
[reptilia  et  pisces  quoad  magnitudinem  hepatis  mammifera  quo- 
que superant  et  in  piscibus  pluribus  hepar  sanguinem  accipit 
refluans  non  solum  ab  organis  digestionis  sed  etiam  ab  omni- 
bus organis  in  abdomine  inclusis.  Magnitudo  hepatis  in  avibus 
jam-respiratione  intensa  praeditis  a necessitate  sanguinis  maxime 
oxidati  in  his  animalibus  pendere  videtur. 

66.  K natura  propria  sanguinis  in  hepate  influente  secre- 
tionem bilis  pendere  vix  dubitandum  est. 

Variationes  hujusce  secretionis  secundum  structuram  ani- 
malium imperfecte  cognoscuntur  , melius  vero  quae  a morbis 
pendent;  sic  cum  hepar  adiposum  fit,  natura  bilis  mutatur, 
majorem  albuminis  copiam,  minorem  contra  picromellis  et  re- 
sinae continet ; in  aliis  morbis,  et  praesertim  animalium , ma- 

teria  flava  bilis  augetur  concretionesque  efformat ; In  pluribus 
denique  casibus  cholesterlna  copiosor  fit  et  calculi  producuntur. 

67.  Praecipuas  materias  bilis  jam  insanguine  esxtare  credi- 
derim, ut  cholesterina  quae  inventa  fuit  in  concretionibus  alio- 
rum organorum  et  materia  llava  quae  in  icteribus  sanguinem 
tingere  videtur , sic  verisimiliter  calculi  biliares  pendent  a mu- 
tatione non  modo  structurae  glandulae  sed  etiam  sanguinis. 

68  Lactis  variationes  in  diversis  mammiferis  vix  notantur,  so- 
lummodo cognoscitur  lac  ruminantium  majorem  copiam  casei 
et  butiri  continere  quam  lac  feminae,  equae  et  asinae, quod  con- 
tra divitius  est  saccharo. 

69.  Naturam  alimentorum  et  igitur  sanguinis  in  hanc  secre- 
tionem influere  nemo  ignorat,  et  secundum  etiam  aliquot  phy- 
siologos  non  arteriis  modo  sed  etiam  vasibus  lymphaticis  glan- 
dula materias  secretionis  accipit,  quod  tamen  nullis  experimentis 
comprobatur. 

CAPUT  II.  DE  GENERATIONE, 

,\ 

Seu  de  facultate  novum  individuum  sibi  similem  producendi. 

70.  Generatio,  seu  divisione  corporis  entis  generantis,  seu 
formatione  in  cavitate  propria  embryonis  a parente  distincti  , 
efficitur. 

71.  Prior  generationis  modus  in  animalibus  solummodo  ex- 
stare potest  quorum  organa  omnia  e textu  simili  constant  nec 
partes  continent  e centro  communi  radiantes  et  ab  eo  pendentes; 
in  plantis  hic  modus  generationis  facillime  arte,  sed  rarius  na- 
tura, efficitur. 

Plantae  enim  constante  partibus  inter  se  simillimis,  et  ut 
entia  composita  fere  considerandae  sunt.  Gemma  quaeque  om- 
nia continet  organa  vitae  necessaria  et,  si  a parente  disjungi- 
tur, novum  individuum  efformat.  Sic  insertione  et  taleis  ars  ve- 
«etabilia  multiplicat.  Rarius  vero  natura  hic  modus  adhibetur; 

quandoque  tamen  gemmae  bulbosae  producuntur  ad  propaga- 
tionem efficiendam. 

72.  Generatio  embryonipara  a gemmipara  differt  forma- 
tione rudimenti  individui  novi  quod  non  modificatione  cujus- 
dam  organi  parentis  producitur,  nec  partem  ejus  efformat,  nec 
ei  adhaerere  et  cum  eo  crescere  semper  potuisset. 

73.  Embryo  vel  absque  concursu  alii  individui  seu  alii  or- 
gani ejusdem  individui  producitur,  vel  hic  concursus  requiri- 
tur ad  eum  efficiendum  ; prima  generatio  agama  , altera  sexua- 
li s dicitur. 

74-  Defectus  sexuum  difficillime  affirmari  potest.  In  plan- 
tis vasculis  et  foliis  carentibus  ut  algis,  fungis,  lichenibus, 
sexuum  defectus  probabilis  videtur.  Attamen  quorumdam  con- 
fervarum conjunctio  copulationem  sexualem  multum  refert. 

In  animalibus  generatio  agama  plerumque  connecti  videtur 
cum  defectu  systematis  nervosi,  sed  adhuc  tenebris  involvuntur 
anatomia  et  physiologia  horum  animalium. 

75.  Generatio  sexualis  a conjunctione  particularum  diversa- 
rum, variis  organis  vel  variis  individuis  productarum,  pendet. 
Individuum  vel  organum  in  quo  conjunctio  efficitur  et  embryo 
evolvitur,  faemineum  dicitur;  masculum  contra  si  solummodo 
moleculas  aliis  conjungendas  producit. 

76.  In  entibus  generatione  sexuali  sese  multiplicantibus,  fa- 
cultas ens  novum  producendi  ab  organismo  omnino  pendet. 
Etenim  ut  embryo  efformetur  moleculae  feminae  ovulumque  eas 
complectens  et  moleculae  in  ovulo  intromittendae  forma  qua- 
dam et  natura  convenire  debent , quod  probat  impossibilitas  fe- 
cundationis  inter  entia  in  quibus  supra  dictae  partes  differunt 
etiam  si  contactus  inter  eas  efficiatur. 

Forma  et  structura  seu  ovuli,  seu  molecularum  spermatica- 
rum aeque  pendent  a structura  organorum  ea  secernentium  et 
a natura  sanguinis ; sed  quomodo  pendeant  omnino  ignora- 
mus. 

77*  Etenim  secretio  substantiae  spermaticae  seu  fecondantis 
non  eodem  modo  variat  secundum  naturam  entium  organicorum 
quo  aliae  secretiones.  Nam  eadem  secretio  in  diversis  entibus 
solummodo  variat  prevalentia  quarumdam  substantiarum  et 
presentia  vel  defectu  aliarum,  quod  pendere  videtur  a natura 
sanguinis.  Liquor  vero  spermaticus  semper  continet  eorpora  so- 
lida, propriaforma  instructa  et  motu  in  animalibus  praedita. 

In  animalibusspermatica  animalcula  variant  secundum  varias 
species , verum  sibi  semper  constant  in  eadem  specie  nec  ulla 
causa  modificantur,  quo  charactere  globulos  sanguinis  refe- 
runt, a quibus  originem  ducere  viderentur  ? 

Forma  globulorum  spermaticorum  plantarum  non  huc  usque 
apprime  observata  fuit. 

78.  Ovulorum  structura  maxime  variat  secundum  modum  evo- 
lutionis embryonis,  sed  semper  in  plantis  et  in  animalibus  ovula 
punctum  peculiare^  ostendunt  ubi  exstant  moleculse  animalculo 
vel  globulis  spermaticis  conjungendae  ut  embryo  producatur ; 
in  animalibus  cicatriculae  nomen  accepit,  in  plantis  hoc  punc- 
tum vesiculam  embryonalem  nominavi. 

79.  Hae  partes  formationi  embryonis  essentiales  in  omnibus 
entibus  generatione  sexuali  sese  multiplicantibus  extant,-  aliae 
secundum  modum  generationis  variant  et  connexionem  facuL 
tatum  entium  organicorum  et  organismi  indicant. 

Duo  praecipui  modi  generationis  admittuntur  scilicet  : gene- 
ratio vivipara  et  ovipara. 

In  generatione  vivipara  embryo  a matre  aletur  usque  ad  tem- 
pus quo  propriis  organis  alimentum  suscipere  poterit ; in  ovi- 
para vero  alimentum  pr  o.priumc  i reum  embryonem  deponitur 
qui  ideo  a matre  segregari,  potest. 

- 80.  In  yiviparis  contactus  liquoris  spermatici  et  ovulorum 
semper  efficitur  in  visceribus  matris.  Tunc  organa  propria  ex- 
stant quibus  hic  liquor  intromittitur,  et  organa  alia  in  matre 
inveniuntur  in  quibus  liquor  spermaticus  accipitur  et  embryo 

evolvitur;  denique  copulatio  necessaria  fit  ut  fecundatio  perfi- 
ciatur. 

Ovula  et  liquor  spermaticus  miscentur  seu  in  oviduCtis  seu  in 
utero ; ibique  fecundatio  efficitur  eodem  modo  quo  in  pluribus 
oviparis,  sed  ovulum  fecundatum  inseritur  parietibus  uteri  et 
nutritionem  ab  eo  suscipit. 

Facultas  viventia  parturiendi  sic  ab  organisatione  peculiare 
pendet. 

Si.  In  oviparis  ovula,  seu  in  interiore  matre  fecundantur, 
seu  exterius  liquori  spermatico  miscentur. 

Si  fecundatio  interius  efficitur,  ut  in  avibus  plerisque  rep- 
tilibus, insectis,  etc.  eadem  prima  phoenomena  ex  tant  ut  in  vi-: 
viparis,  nec  unquam  fecundatio  in  ovariis,  sed  in  oviductis 
efficitur;  ovula  vero  proprie  dicta  jam  ante  fecundationem  con- 
nectuntur  vesiculae  magnae  substantiam  nutrientem  continenti 
quae  vitellus  dicitur;  post  fecundationem  vero,  partem  inferio- 
rem oviductorum  transeundo  duo  partes  involvuntur,  et  strato 
crasso  albuminis  et  etiam  crusta  calcarea. 

82.  Ova  sic  fecundata  et  perfecta  saepius  exeunt  a matre, 
quandoque  vero  in  matris  corpore  incubantur  viviparaque  vi- 
dentur animalia. 

Incubatio  calorem  convenientem  et  contactum  aeris  requirit : 
in  incubatione  externa  utraque  conditio  invenitur;  in  incuba- 
tione interna  aer  vero  deesset,  nisi  in  reptilibus,  quorum  in  cor- 
pore matris  incubatio  incipit  et  etiam  aliquando  perficitur, 

J dlsP°sitione  pulmonum  et  tenuitate  membranarum,  ova  expo- 
nerentur contactui  aeris  in  pulmonibus  contenti. 
c 83.  Si  fecundatio  exterius  efficitur,  phaenomena  simpliciora 
nunt;  hic  modus fecundationis  Solummodo  sub  aquaperficitur; 
turic  ova  a femina  deposita  liquore  spermatico  maris  irrorantur. 
Animalcula  cum  aqua  strata  exteriora  ovorum  transeunt  et  ad 
cicatriculam  perveniunt. 

84.  Plantae , quod  ad  generationem  attinet,  medium  tenent 

inter  has  duas  classes ; etenim,  ut  in  viviparis  animalibus,  em- 
bryo primo  tempore  alitur  a matre  et  si  ab  illa  segregaretur  pe- 
riret ; posterius  vero  a matre  secernitur,  nec  tamen  ut  plantae 
jam  evolutae  alimentum  exterius  suscipere  potest , sed  nutritur 
materia  propria  in  semine  disposita,  et  hoc  tempore  potius 
animal  nascens  et  lac  matris  hauriens  refert  quam  embryo- 
nem] in  ovo  inclusum.  Sic  generatio  plantarum  animalium 
viviparorum  generationem  melius  refert  quam  oviparorum. 

85.  In  plantis  omnibus  cognitis  in  interiore  ovario  ovula  fe- 
cundantur et  liquor  spermaticus  ovula  parieti  ovarii  affixa  pe- 
netrat, nec  ovulis  in  cavitate  uteri  liberis,  ut  in  animalibus, 
misce  tur. 

Liquor  spermaticus,  e granulis  minimis  constans,  inclu- 
ditur vesiculis  propriis  seu  granis  pollinis  : pollinis  grana 
duobus  membranis  involvuntur;  exterior,  crassior,  cellulosa, 
interior  membranacea;  cum  stigmati  imponuntur,  membrana 
exterior  rumpitur,  interior  externe  protruditur  tubulumque  ef- 
format  quod  stigmatis  textum  utriculare  penetrat.  Hoc  tubulo 
granula  spermatica  in  textu  stigmatis  intromittuntur  et  deinde 
per  meatus  inter-utriculares  vehuntur  usque  ad  partem  pla- 
centae quae  ovulis  respondet.  Simplex  duplexve  tegumentum 
ovula  involvens  ad  partem  placentae  appositam  perforantur  et  sic 
textus  cellularis  et  spongiosus  nuclei,  vel  partis  interioris  ovu- 
lorum,  denudatur,  et  granula  spermatica  ab  eo  facillime  absor- 
bentur et  in  vesicula  introducuntur  ubi  embryo  mox  apparet. 

86.  Innumerabiles  sunt  variationes  organismi  quibus  fecun- 
datio  in  plantis  adjuvatur;  dispositio  tegumentorum  floris, 
positio  staminum  et  stigmatis,  structura  hujusce  organi,  certe 
productioni  supinum  perfectorum  multum  inserviunt. 

Sed  variationes  animalculorum  spermaticorum  , organorum 
copulationis,  et  ovulorum  in  animalibus ; pollinis  et  granulo- 
rum spermaticorum , stigmatis  et  ovulorum  in  plantis , fini 
majoris  momenti  prodesse  videntur,  scilicet  ; constantiae  et  im- 

mutabilitati  specierum.  Ab  his  modificationibus  enim  difficultas 
fecundati onum  hybridarum  in  utroque  regno  pendet,  etsi  na- 
tura vel  arte  producuntur,  fere  semper  haec  entia  hybrida  ste- 
rilia sunt,  et  mox  absque  prole  pereunt. 

Sic  a structura  peculiari  organorum  generationis  earumdem 
specierum  stabilitas  et  immutabilitas,  nec  unquam  novarum 
specierum  creatio  pendet. 

CAPUT  III.  DE  MOTILITATE, 

Seu  facultate  vel  corpus  totum,  vel  ejus  partem  movendi . 

87.  Omnia  vegetabilia  motu  translationis  carent,  quaedam 
veio  motu  partiali  vel  foliorum,  vel  staminum  instruuntur. 

Structura  partium  his  motibus  praeditarum  non  apprime 
examinata  fuit.  In  Mimosa  pudica  pars  petiolorum  quae  inflec- 
titur crassior  est  et  ex  utriculis  sphaericis,  minutis,  seriatim 
dispositis  constat. 

Sensatio  quae  motum  excitat  ab  altera  parte  ad  alteram  com- 
municatur, etiam  si  ulli  tremore  motum  mechanice  transmitti- 
tur. Vasibus  et  humoribus  excitatio  communicari  videtur,  de 
quo  multum  vero  adhuc  dubium  exstat. 

Solummodo  patet  motilitatem  hujusce  plantae  et  quarumdam 
aliarum  a structura  peculiari  petiolorum  pendere.  De  aliis  omnia 
ignoramus. 

88.  Omnia  animalia  seu  motu  translationis,  seu  motu  partiali 
organorum  donantur.  In  animalibus  imperfectioribus  motus 
etiam  extensifires  absque  fibra  musculari  et  nervis  exstant.  In 
organis  enim  sola  tela  cellulari  efformatis  observantur ; sed  isti 
motus  lenti  et  continui  nullo  modo  assimilari  possunt  rapidis  et 
vibrantibus  motibus  [musculorum,  contractione  fibrina?  effectis. 

Magis  referunt  motus  musculorum  vita;  organicae  et  praeser- 
tim canalis  digesti vi,  vel  potius  contractiones  textus  cellularis 
venarum.  * 

Saltem  vero  constat  motus  animalium  non  semper  a fibrina 
musculari  et  nervis  pendere. 

89.  In  animalibus  perfectioribus,  ut  in  molluscis,  musculi 
distincti  exstant  et  motus  nervis  reguntur,  sed  adhuc  lenti  et 
maxime  similes  motibus  musculorum  vitae  organicae. 

Plerique  nervi  quoque  dispositione  nervos  systematis  gan- 
glionaris potius  referunt. 

90.  In  aliis  omnibus  animalibus  symetricis  et  systemate  ner- 
voso regulari  praeditis , musculorum  locomotionis  motus  sunt 
rapidi  et  oscillantes. 

Horum  motuum  causas  et  rationem  qua  efficiuntur  melius  co- 
gnoscimus. 

Dum  musculus  contrahitur,  fibra  muscularis  alternatim  pli- 
catur et  sic  abbreviatur;  plicarum  anguli  nervorum  ramulis, 
fibras  decussantibus,  respondent.  Solummodo  influxu  nervorum 
voluntatis  hi  musculi  contrahuntur. 

gi.  In  iisdem  animalibus  alii  exstant  musculi,  organa  nutri- 
tionis  moventes,  qui  voluntati  non  submittuntur,  nervos  e sys- 
temate ganglionum  profectos  solummodo  accipiunt  et  motibus 
lentis  contrahuntur. 

92.  Motus  animalium  ab  his  intimis  variationibus  organisa- 
tionis  pendent;  sic  animalia  musculis  et  nervis  carentia,  moti- 
bus debilibus  et  lentissimis  praedita , in  aqua  semper  vel  flui- 
tant, vel  rupibus  adherent.  Quae  musculis  instruuntur  solum- 
modo lente  sese  contrahentibus,  in  aquis  quoque  natant,  vel  in 
terra  reptant;  perfectiora  denique,  motibus  rapi<Tis'praedita,  ad 
superficiem  terrae  currunt,  seu  velociter  in  aquis  natant,  vel 
etiam  per  aera  volant. 

g5.  Diversae  modificationes  vel  stationis  vel  motuum  transla- 
tionis in  variis  animalibus  clarissime  a dispositione  propria  par- 
tium solidarum,  ligamentorum  et  musculorum  pendet. 

g4«  Animalia  quae  solummodo  organa  mollia,  ut  musculos  et 

Cutem  mollem,  habent,  nunquam  motus  rapidos  efficiunt;  na- 
tant vel  reptant  contractione  diversarum  partium  corporis.  Ani- 
malia quibus  contra  ossa  vel  partes  corneae  et  solidae,  inter  se 
articulationibus  connexae,  obtigerunt,  motus  rapidos  exsequun- 
tur quae  sunt  progressionem,  natationem  et  volatum. 

g5.  Statio  seu  potiu^fluctuatio  animalium  in  liquido  densitate 
simili  semper  positione  centri  gravitatis  determinatur.  Sic  in 
pluribus  animalibus  radiatis  et  in  quibusdam  molluscis  ovaria 
vel  alia  organa  densiora  corporis  suspenduntur  fere  ut  scapha 
aerostatis  ; idem  effectus  contra  producitur  in  piscibus,  posi- 
tione vesicae  natatoriae  ad  partem  dorsalem  corporis,  et  in  ceta- 
ceis  presentia  pulmonum.  In  hac  fluctuatione  vix  ulla  vis  mus- 
cularis adhibetur,  nisi  aliquando  in  piscibus  debilis  motus  pin- 
narum. 

96.  Statio  contra  animalium  ad  superficiem  terrae  vires  mag- 
nas requirit,  ut  corpus,  legibus  graviditatis  obediens,  non  hu- 
mi procumbat.  Membra  quibus  corpus  sustinetur  corpusque 
ipsum  contractione  musculorum  ita  ponenda  sunt  ut  centrum 
gravitatis  semper  spatio , inter  pedes  contento,  respondeat , sic 
quo  magis  distant  et  extenduntur  pedes  eo  facilior  fit  statio. 

97*  Statio  quadrupedum  ergo  facilior  est  quambipedum; 
etenim  basis  sustentationis  latior  est  et  vi  musculari  etiam  de- 
biliori corpus  super  illam  stat;  membra  anteriora  quibus  corpQ- 
ris  pars  et  caput  sustinenda  sunt,  vi  majori  instruuntur  quam 
membra  posteriora  quae  presertim  progressioni  inserviunt. 

Caput  ipsum,  quod  antice  protenditur,  musculis  et  ligamento 
cervicali  robustioribus  sustinetur. 

98.  Bipedum  statjo  difficilior  est,  conditiones  enim  quibus 
adjuvatur  sunt  si  corpus  stat  erectum:  i°  distantia  et  latitudo 
pedum  unde  basis  sustentionis  Jatior  fit ; 20  latitudo  pelvis  qua 
et  femora  distenduntur  et  rachis  firmiter  stabilitur ; 3°  erectio 
Rapitis;  4°  denique  vires  majores  membra  inferiora  extendentes,. 

In  homine  solo  hae  omnes  conditiones  inveniuntur;  sic  forma 
pedum,  magnitudine  musculorum  surse  et  clunium;  latitu- 
dine pelvis  et  directione  obliqua  colli  femoris  , vi  musculo- 
rum lumborum  et  positione  erecta  formaque  rotunda  capitis  , 
corpus  facillime  erigitur  nec  etiam  supra  quatuor  membra  stare 
posset. 

Jam  vix  eaedem  conditiones  in  Simiis  reperiuntur,  difficilius 
ergo  stant  pedibus.  Quaedam  sunt  enim  alia  mammifera  mem- 
bris posterioribus  stantia,  sed  potius  membris  inflexis  sedent, 
vel  cauda  robusta  velut  tertio  pede  sustinentur. 

99.  Avium  statio  bipedalis  ab  aliis  variationibus  organismi 
pendet ; corpus  enim  oblique  inclinatur  ut  rostrum  usque  ad 
terram  deflecti  possit , et  positione  musculorum , motui  alarum 
necessariorum , centrum  gravitatis  ad  partem  anteriorem  cor- 
poris exstat. 

Ut  basis  sustentionis  aeque  anterius  extendatur  , femora 
maxima  inflectuntur  , et  tarsus  longissimus  anterius  proten- 
ditur, denique  longitudine  digitorum  basis  extensior  producitur. 

Curiosissimus  exstat  mecanismus  quo,  etiam  absque  con- 
tractione musculorum  , aves  dormiendo  digitos  contrahunt  ut 
ramos  arcte  amplectantur;  a dispositione  tendinum  musculorum 
flexorum  digitum  pendet. 

In  quibusdam  aliis , ut  in  Ciconia , articulatio  femoris  cum 
tibia  adeo  construitur  ut  in  extensione  immobilis  fiat , nec 
nisi  contractione  musculorum  inflecti  possit,  itaque  sine  defati- 
gatione supra  pedem  unicum  stare  possunt. 

100.  Diversi  modi  progressionis  animalium  maxime  variant 
secundum  eorum  organisationem  ; homo  et  pleraque  mammi- 
fera incedunt , currunt  et  saltant.  Quaedam  etiam  non  nisi 
lente  progrediuntur  quod  pendet  a forma  membrorum  ut  in  tar- 
digradis. Quaedam  arbores  scandunt  et  iste  progressionis  modus 
e forma  membrorum  praecipue  anteriorum  necessarie  consequi- 

tur  nempe  : e preseutia  digitorum  distinctorum  et  fere  semper 
clavicularum. 

Alia  sunt  quae  vix  incedere  possunt  et  potius  semper  saltando 
currunt , quod  semper  observatur  si  membra  posteriora  lon- 
gitudine anteriora  maxime  superant. 

Saltus,  qui  in  plerisque  animalibus  producitur  extensione  ra- 
pidissima membrorum , quandoque  extensione  simili  caudae  vel 
totius  corporis' 'efficitur,  in  serpentibus,  piscibus,  crustaceis  etc. 

ioi.  Natatio  seu  membrorum  motibus  seu  caudae  et  totius 
corporis  inflexionibus  perficitur.  Prior  modus  exstat  in  omnibus 
mammiferis  avibusque  natantibus  et  in  plerisque  reptilibus. 
Producitur  motu  simili -motui  remorum  qui  eo  facilior  et  rapi- 
dior est  quo  membra  extensiora  fiunt,  seu presentia membrana- 
rum inter  digitos  quae  in  plerisque  animalibus  vertebratis  na- 
tantibus extant,  seu  dilatatione  propria  membrorum  ciliorum- 
que longiorum  insertione,  ut  in  multis  insectis , etc.  Adjuvatur 
quoque  directione  obliqua  membrorum  horum  animalium. 

Posterior  vero  modus  in  piscibus  omnibus,  in  serpentibus, 
pluribusque  larvis  insectorum  exstat.  Inflexione  velocissima  cau- 
dae efficitur , et  cum  structura  propria  spinae  dorsalis  congruit ; 
etenim  in  animalibus  fere  omnibus  rachis  et  presertim  ejusdem 
pars  dorsalis  et  lumbaris  motibus  minime  extensis  instruitur, 
articulationibus  numerosis  arcte  connectuntur  vertebrae  et  etiam 
quandoque  agglutinantur;  contra  in  piscibus  solummodo  con- 
junguntur apophysibus  spinosis  inferioribus  et  superioribus, 
nec  motus  laterales  apophysibus  transversalibus  impediuntur ; 
musculi  quoque  valentes  ad  partes  laterales  inseruntur,  quibus 
motus  maximi  vehementes  que  caudae  imprimuntur. 

Sed  hac  dispositione  ossium  et  musculorum  motus  progressio- 
nis horisontales  solummodo  producuntur;  ascensus  vero  seu  des- 
census contractione  vesicae  natatoriae  efficiuntur,  cujus  densior 
vel  rarior  fit  aer,  et  sic  densitas  piscis  vel  augetur  vel  minuitur. 

In  serpentibus  mobilitas  spinae  dorsalis  forma  convexa  arti- 
culationum efficitur  quae  eumdem  producit  effectum  sed  in  om- 
nibus directionibus. 

102.  Volatus  semper  convenit  cum  expansionibus,  respectu 
corporis  maximis , quae  alae  dicuntur. 

Alae  in  animalibus  vertebratis,  ut  aves  et  vespertiliones,  ori- 
ginem ducunt  a modificatione  propria  membrorum  anterio- 
rum ; insecta  vero  illas  obtinent  praeter  membra  progressionis. 

In  quibusdam  Sciuris,  in  Galeopithecis  et  Dracone  non  alae 
verae  adsunt  sed  expansiones  quae  volatui  proprie  dicto  inservire 
nequeunt,  quod  aeque  dicendum  de  Exocetis  aliisque  piscibus 
volantibus,  quanquam  haec  organa  membrorum  anteriorum  ex- 
tensione producantur. 

103.  In  avibus  omnes  conditiones  maxime  volatum  adjuvan- 
tibus exstant;  sceletum  trunci  fere  omnino  immobile  i nseAionem 
solidam  musculis  praebet ; musculi  robusti  alam  demittentes  et 
etiam  extollentes  pectori  et  sterno  maxime  prominenti  inserun- 
tur , eorumque  pondere  centrum  gravitatis  demittitur ; corpus 
aere  fere  undique  repletum  levius  fit;  denique  organa  ipsa  vo* 
latus,  pennis  levissimis  constructa,  vix  pondus  corporis  au- 
gent. Sic  soliditas,  vis  magna,  positio  numquam  invertenda 
et  levitas  conveniunt. 

In  vespertilionibus,  brevitas  membrorum  posteriorum,  ex- 
tensio contra  anteriorum,  vis  musculorum  pectoralium,  et  te- 
nuitas membranarum,  volatui  quoque  favent. 

In  insectis  etiam,  alae,  membranis  tenuissimis  confectae  et 
musculis  robustis  motae,  parti  superiori  et  anteriori  corporis 
adhaerent  et  omnes  conditiones  volatui  extenso  et  rapido  ne- 
cessariae admoventur. 

In  omnibus  ergo  animalibus  facultas  natandi,  volandi,  pedi- 
bus progrediendi,  vel  etiam  scandendi,  seu  saltandi,  a propriis 
organismi  modificationibus  pendent. 

104.  Vis  quidem  qua  hi  motus  determinantur  certe  in  fibra 
musculari  non  sedem  habet  sed  in  nervis  et  praesertim  in  cen- 
tris medullaribus.  Ut  vero  diversae  partes  systematis  nervosi  mo- 
tibus et  perceptionibus  prosunt,  ejus  structurae  modificationes, 
secundum  diversos  motus  animalium,  examinandae  sunt  cum 
jam  perceptiones  tractaverimus. 

CAPUT  IV  .DE  VOCE, 

Seu  facultate  sonos  producendi. 

io5.  Facultas  aeri  vibrationes,  auribus  perciptibiles,  impri- 
mendi vocem  constituit.  Frequentius  aere  e pulmonibus  ex- 
pulso producitur,  sed  in  quibusdam  animalibus  vox  vel  strepitus 
quidam  proprius  aliis  organis  efficitur. 

Sic  multa  insecta,  quamquam  pulmonibus  destituta,  sonitus 
varios  seu  motu  alarum,  seu  vibratione  quarumdam  lamellarum 
cornearum  producunt. 

Sonus  simili  causa  effectus,  observatus  est  in  quibusdam  mol- 
luscis etiam  aquaticis  , pleraque  vero  animalia  aquatica  omnino 
muta  videntur. 

106.  Vocem  proprie  dictam  animalia  solummodo  pulmonibus 
respirantia  emittunt,  sed  expulsio  aeris  flatum  solum  produceret 
ilee  sonum  nisi  aer  vibrationes  acciperet  a quodam  corpore  so  - 
lido.  In  larynge  vibrationes  aeri  impelluntur  eodem  mecanismo 
ac  in  instrumentis  ligula  instructis. 

Larynx  praecipue  constat  cavitate  forma  variabili,  cujus  pa- 
rietes cartilaginibus  mobilibus  construuntur  et  in  parte  inte- 
riore laminas  fibrosas  continente  quae  glottam  constituunt  et 
ligulae  munus  efficiunt. 

Cartilagines  laryngis  et  glotta  musculis  moventur,  et  ab  his 
motibus  differentias  sonorum  praesertim  pendent. 

107.  I11  cetaceis  glotta  deest  nec  nullus  sonitus  exitu  aeris 
produci  videtur ; in  reptilibus  glotta  adest  sed  solummodo  pli- 
cis tenuioribus  membranae  laryngis  efformata  et  non  nisi  sibi- 
lum efficitur ; in  batrachiis  tamen  jam  larynx  perfectior  reperitur 
quae  excavatione  laterali  duplici  et  resonante  et  glotta  magis  li- 
bera instruitur , unde  fit  ut  tam  contenta  et  rigida  voce  coaxent. 

108.  In  mammiferis  larynx  semper  convenit  naturae  vocis 
animalium;  ut  vero  nullum  ex  iis  voce  modulata  gaudet  et  unum- 
quodque quosdam  solummodo  profert  sonos  , magis  minus  ve 
intensos,  quamobrem  non  mobilitate  magna  instruitur  organum 
et  accessorias  partes  habet  quae  potius  sonum  augent  quam  mo- 
dulant; quod  efficitur  cavitatibus  magis  minusve  extensis,  ac 
resonantibus  quae  reperiuntur  in  multis  mammiferis  sed  prae- 
sertim in  Simio  seniculo , in  Asino , etc. 

109.  Instrumentum  vocale  in  avibus  omnino  diversam  struc- 
turam exhibet ; e duabus  constat  laryngibus,  inferior  ad  commi- 
suram bronchiarum  posita , superior  ad  partem  superiorem  tra- 
cheae. 

Sonus  efficitur  priori  quae  sola  glottam  veram  includit  ; sed 
mutatur  et  longitudine  variabili  tracheae  et  apertura  magis  mi- 
nusve contracta  laryngis  superioris. 

Variationes  tam  intricati  instrumenti  fere  innumerabiles  in 
diversis  avibus  reperiuntur. 

Sic  glotta  et  laryngis  inferioris  cartilagines  vel  unica  pari  mus- 
culorum,  vel  tribus , vel  quinque  moventur,  quod  semper  con-t- 
venit  cum  modulatione  vocis  et  cantu  magis  vel  minus  perfecto. 

Cavitates  quoque  adsunt  resonantes  quae,  vel  ut  in  mammife- 
ris , sonum  ampliant  et  c1 
eunt , etenim,  solummodo 
inveniuntur. 


lanuorem  quorumdam  avium  proau- 
0 • 1 _ 1 
in  maribus  vehementius  clamantibus 

A longitudine  tracheae  natura  soni  magis  minusve  acuta  par- 
tim  pendet,  velut  perfectio  cantus,  a facultate  hanc  canalem 
contrahendi  vel  extendendi. 

Sic  in  avibus  constat  convenientia  organisationis  instrumenti 
vocis  et  natura  cantus. 

CAPUT  V.  DE  SENSATIONIBUS, 

Sm  de  facultate  corporum  exteriorum  proprietates  per- 
cipiendi. 

no.  Proprietates  corporum  exteriorum  sensibus  et  cerebro 
percipiuntnr.  Sensus  quibusdam  proprietatibus  horum  corpo- 
rum afficiuntur  easque  nervis  ad  cerebrum  transmittunt  ubi 
perceptio  efficitur. 

111.  Tactus  generalis  omnibus  fere  animalibus  pertinet , sed 
difficillime  in. inferioribus  ab  irritabilitate  distinguitur;  ut  enim 
tactus  etiam  generalis  exstet,  sensatio  quaedam  percipienda  est , 
nec  semper  motus  sensationem  probant ; etenim  organa  vitae 
nutritionis  saepe  corporibus  externis  tanguntur,  et  his  corpori- 
bus excitata,  moventur  nec  tamen  saepius  sensatio  hujusce  tac- 
tus percipitur;  quod  etiam  verisimiliter  exstat  in  animalibus 
infimis,  systemate  nervoso  carentibus. 

Nec  dubitandum  est  hoc  modo  plantas  tactu  affectas  sese 
moveri. 

1 12.  Tactus  a structura  cutis  formaque  organorum  quae  cule 

vestiuntur  pendet.  Omnino  deest  in  partibus  substantiis  solidis 
tectis  ut  squamis,  laminisve  corneis ; sic  tactu  carent  serpentes, 
et  plerique  pisces ; in  quibusdam  vero  posteriorum  appendices 
peculiares  os  ambientes  observantur  quae  tactui  inservire  vi- 
dentur. ' t;. 

Insecta  et  crustacea , undique  partibus  solidis  loricata,  ap- 

pendicidus  quoque  mobilibus,  prolixioribus,  sed  corneis,  do- 
nantur, quibus  tactus,  verum  imperfectissimus,  efficitur. 

Forma  organorum  tactum  efficientium  maxime  perfectionem 
sensationis  adjuvant,  nullisque  animalibus  homo , quoad  hunc 
sensum , superatur. 

ii 3.  Gustus  in  lingua  sedet  et  perfectio  hujusce  sensus  ab 
extensione  et  a structura  superficiei  hujus  organi  pendet , ut 
solummodo  substantiis  vel  liquidis , vel  in  liquoribus  solubili- 
bus lingua  afficitur,  mollities  et  numerus  papillarum  cum  gustu 
perfectiori  semper  congruunt,  contra  durities  linguae  et  presen- 
tia  vel  squamarum  vel  aliarum  partium  solidarum  ad  ejus 
superficiem , ut  in  quibusdam  mammiferis  et  in  plerisque  pisci- 
bus, sensationem  hebetare  debet. 

Extensio  hujus  organi  sensationem  perficit,*  brevitas  contra 
ut  in  plerisque  avibus,  batraciis , et  piscibus  eam  minuit. 

1 14-  Odoratus  multo  evidentius  secundum  animalia  variat 
quum  gustus,  et  ejus  perfectio  cum  extensione  membranee  mu- 
cosae et  cum  crassitudine  nervi  olfactivi  convenire  videtur , sed 
praecipue  cum  extensione  partis  superioris  hujusce  membranae, 
idest  sinuum  frontalium  et  cucullorum  superiorum , qui  maxi- 
me extenduntur  in  carnivoris , in  Elephante  et  in  avibus  car- 
nem depascentibus.  Laminae  superioris  ethmoidis  foramina,  quae 
nervi  olfactivi  magnitudinem  indicant,  sunt  etiam  eo  numero- 
siora quo  perfectior  est  sensus. 

1 15.  Ut  in  aere  moleculae  olentes  diffunduntur , organum  ad 
eas  percipiendas  aera  facile  accipere  debebat  et  hac  ratione  in 
omnibus  animalibus  in  quibus  hujusce  sensds  sedes  apprime 
cognoscitur,  ea  semper  invenitur  in  via  qua  aer  pulmonibus 
infunditur ; ideo  apud  mammifera , avibus  , et  reptilia  cavitates 
nasi  occupat ; in  piscibus,  quia  aeraliberum  non  respirant,  mo- 

leculas  olentes  aqua  solutas  nasus  accipit,  qui  cavitatem  anterius 
solummodo  apertam  saepius  effbrmat. 

116.  Non  dubitandum  est  odoratum  exstare  in  animalibus 
in  vertebratis  et  etiam  in  pluribus  perfectissimum  esse.  Sed  ejus 
§edes  vel  omnino  ignoratur  vel  saltem  adhuc  aliquot  dubiis 
obtegitur;  multi  credunt  in  insectis  ad  orificium  seu  trachearum 
omnium  seu  cujusdem  ex  illis  odoratum  exstare,  quod  compro- 
baiet  connexio  in  aliis  animalibus  hujusce  sensus  cum  organis 
quibus  aer  in  corpore  intromittitur. 

117.  Auditus  organa  solummodo  in  animalibus  vertebratis, 
in  Sepiis  et  in  crustaceis  detecta  sunt ; certe  tamen  auditus  in 
pluribus  aliis  animalibus  exstat , nos  vero  fugit  quibus  organis 
et  quomodo  hic  sensus  perficiatur.  A structura  simplicissima 
quae  invertitur  in  invertebratis  supra  dictis  et  in  piscibus  usque 
ad  organisationem  maxime  intricatam  ejusdem  partis  in  mam- 
miferis  omnia  intermedia  inveniuntur;  ut  vero  naturam  sensa- 
tionum quae  ab  his  animalibus  percipiuntur  omnino  ignoramus 
nec  etiam  suspicari  possumus,  usus  et  convenientia  structurae 
et  effectuum  cuj usque  partis  auris  nisi  exteriorum  nullo  modo 
cognoscuntur. 

118.  Defectus  omnium  partium  organi  nisi  auris  internae  in 
pluribus  animalibus,  et  destructio  membranae  tympani,  om- 
niumque  ejusdem  cavitatis  ossiculorum,  excepto  stapete,  in 
quibusdam  morbis  aurium,  probant  saltem  has  partes  solum- 
modo auditum  adjuvare  nec  ei  necessarias  esse. 

A magnitudine  contra  sinuum,  cum  cavitate  tympani  commu- 
nicantium, in  avibus  nocturnis  et  ab  extensione  hujusce  cavi- 
tatis ipsius  in  mammiferis , noctu  praedam  investigantibus  et 
sonos  etiam  debiliores  percipientibus,  conjiciendum  est  has  ca- 
vitates sonum  amplificare. 

1 19.  Vistis  perfectio  a modificationibus  partium  oculi  lumen 
refrangentium  seu  etiam  reflectentium  et  organorum  nervoso- 

rum  quibus  percipitur  pendet.  Variationes  partium  refrangen- 
tium  non  cum  intensitate  luminis  vel  cum  perfectione  sensatio- 
num conveniunt  sed  cum  natura  mediorum  in  quibus  animalia 
vivunt. 

Structura  contra  membranarum  lumen  reflectentium  et  prae- 
sertim organorum  ejus  proprietates  vel  percipientium , vel  ad 
cerebrum  transmittentium,  variat  secundum  intensitatem  lumi- 
nis et  sensus  acumen. 

120.  In  omnibus  animalibus  in  aere  tantum  viventibus 
cornea  convexa  est,  et  eo  convexior  quo  animalia  in  aere  ra- 
riore vivunt ; planiuscula  contra  in  piscibus  aliisque  animalibus 
aquaticis  in  quibus , propter  densitatem  propriam,  densitatem 
aquae  fere  adaequantem,  vix  radios  luminis  frangeret. 

Lens  crystallina  vero  quae  medium  refrangibilius  oculi  eflor- 
mat  eo  convexior  est  quo  animalia  per  medium  densius  vi- 
dere debent;  etenim  lentem  reffert  in  avibus  et  in  mammife- 
ris;  sphaeram  vero  in  piscibus,  balaenis  et  etiam  in  avibus  uri- 
natoribus ; in  his  animalibus  quoque  ejus  densitas  major  dicitur, 
et  humores  aquosi  et  vitrei  minuuntur  prout  lens  crystallina 
augetur. 

Denique  in  animalibus  quae  vicissim  in  ere  et  in  aqua  vi- 
vunt  ut  Phocae,  mollitie  partis  posterioris  scleroticae  oculus 
secundum  axim  deprimi  potest  et  sic  crassitudo  humoris  vi- 
trei minuitur  ita  ut  cum  comprimitur  oculus , in  aere,  ciim 
vero  relaxatur,  in  aqua  videre  possunt  haec  mammifera. 

12 1.  Visus  sensibilitas  et  acumen  ab  aliis  causis  pendet. 

i°  A magnitudine  totius  oculi  et  pupillae  quod  apparet  in 
plerisque  animalibus  nocturnis,  visu  perfectiori  praeditis. 

a°  A colore  proprio  choroideae  membranae  qui  eo  saturatior 
est  quo  lumen  intensius  vel  visus  debilior;  eo  pallidior  contra 
et  splendentior  quo  seu  lumen  debilius  seu  visus  acutior. 

Quod  probatur  conferendo  colorem  hujusce  membrani  in 

animalibus  diurnis  et  nocturnis,  in  hominibus  sanis  et  in  alhi- 
nos  dictis  qui  lumen  intensum  difficilius  sustinere  possunt. 

3°  A superficie  retinae  magis  minusve  extensa.  Retina  mem- 
branam crassitudine  subsimilem  in  omnibus  animalibus  effor- 
mat,  sed  apud  quaedam  plicis  numerosis  instruitur,  quae  ejus 
superficiem  maxime  augent,  apud  alia  vero  laevis  et  super- 
ficiei internae  oculi  aequalis  apparet. 

Semper  haec  extensio  membranae  cum  sensibilitate  visus  con- 
venit; sic  apud  aves  praecipue  reperitur  in  Aquilis,  Falconibus, 
Alcedinibus  et  apud  pisces  observatur  in  iis  qui  praedam  in 
mari  persequi  et  e longinquo  videre  debent. 

4°  A magnitudine  nervi  optici  et  ab  extensione  loborum  op- 
ticorum cerebri.  Hae  modificationes  systematis  nervosi  fere 
semper  cum  variationibus  retinae  supra  dictis  congruunt. 

123.  An  modificationes  visus  oriantur  a diversis  originibus 
nervi  optici  in  cerebro,  adhuc  ignoratur;  quod  etiam  dicendum 
de  influentia  decussationis  nervorum  opticorum  quae  in  plerisque 
animalibus  observatur , in  quibusdam  vero  non  exstat. 

De  functione  propria  partis  oculi  avium , quae  pecten  dici- 
tur, quoque  dubitandum  est ; accessum  luminis  in  quadam 
parte  retinae  impedire  videretur. 

124  In  pluribus  animalibus  vertebratis  in  obscuritate  abso- 
luta semper  viventibus,  visus  omnino  deestut  in  Talpa,  Chry- 
sochlore , Spalace  et  nisi  tuberculum  minimum  infra  cutem  in 
loco  oculi  invenitur;  in  his  animalibus  maxime  minuuntur 
lobi  optici  cerebri  nec  tamen  omnino  desunt. 

Denique  multa  animalia  e classibus  inferioribus  absolute  or- 
ganis visiis  carent,  alia  vero  ea  obtinent  sed  forma  maxime  di- 
versa. Sic  in  insectis  oculi  extant,  cornei,  immobiles,  alii  sim- 
plices, alii  ad  superficiem  cancellati  et  e pluribus  ocellis  con- 

glomeratis  constantes ; vel  in  iisdem  animalibus  utraque  species 
extat  vel  una  solummodo  invenitur. 

Omnino  ignoratur  quomodo  structura  maxime  singularis 
horum  organorum  convenit  cum  natura  visionis ; sed  praecipue 
prodesse  videtur  visui  in  directionibus  etiam  diversis  quamquam 
immobilis  sit  oculus, 

125.  Encephalum,  seu  potius  systema  cerebro-spinale , or- 
ganum complexum  efformat,  sensationes  percipiens  motusque 
efficiens.  Diversae  ej usque  partes  diversas  etiam  functiones  ex- 
plent et  secundum  variam  harum  partium  evolutionem  facul- 
tates animalium  maxime  mutari  videntur. 

126  In  systemate  cerebro-spinali  praesertim  distinguenda 
sunt ; i°  medulla  spinalis  e qua  nascuntur  posterius  nervi  sen- 
sibilitatem  cutis  producentes;  anterius  nervi  motus  efficientes. 
20  Lobum  medium  cerebelli  qui  sensationibus  organorum  ge- 
nerationis respondere  videtur.  3°  Cerebelli  lobi  vel  hemispherae 
e quibus  partim  pendere  videntur  motus  volontarii  membrorum 
posteriorum ; 4°  J°bi  optici , in  mammiferis  tubercula  quadri- 
geminata  dicti,  qui  in  plerisque  animalibus  visus  sensationibus 
percipiendis  inserviunt,  motusque  regulare  creduntur,  5°  lobi 
seu  hemispherae  cerebri  equibus  in  mammiferis  partim  nascuntur 
nervi  optici  et  qui  determinare  videntur  motus  voluntarios  mem? 
brorum  nempe:  partibus  anterioribus  membrorum  posteriorum, 
partibus  vero  posterioribus  membrorum  anteriorum. 

127.  Numerosae  observationes  pathologicae  morborum  re- 
giones peculiares  encephali  occupantium  et  paralyses  vel  con- 
vulsiones cujusdam  partis  propriae  corporis  efficientium  quod 
supra  diximus  probant. 

128.  Semper  nervi  et  pars  systematis  centralis  e quo  origi- 
rem  ducunt,  majores  fiunt  prout  organa , quibus  motunivel 

sensibilitatem  communicant,  quoque  algentur. 

Sic  medulla  spinalis  eo  crassior  est  et  nervos  majores  emittit 
cju6  musculi  validiores  ab  ea  nervos  accipiunt;  unde  oritur  in- 
tumescentia medullae  in  partibus  quae  meml^ respondent. 

Nervi  quoque  sensuum  et  pars  cerebri  unde  proveniunt  ma- 
jores sunt  prout  organum  senstis  majus  et  sensatio  ipsa  intensior 
fiunt. 

139.  Si  ergo  functiones  diversarum  partium  systematis  ner- 
vosi centralis  admittuntur  ut  supra  eas  exposuimus  ( quod  non 
omnes  vero  physiologi  admittunt),  et  si  eadem  connexio  exstat 
inter  evolutionem  harum  partium  et  facultates  quae  eis  respon- 
dent, conferendo  structuram  encephali  variorum  animalium 
cum  eorumdem  facultatibus , quomodo  posteriores  a priore  pen- 
deant  alio  modo  apparet. 

130.  In  piscibus  membris  et  organis  copulatoriis  destitutis  ce- 
rebellum minus  minimique  lobi  cerebrales  inveniuntur.  Contra 
lobr  optici  maxime  evoluti  horum  animalium,  visui  perfectiori 
respondent  et  eo  majores  sunt  quo  visus  acutior  apparet,  cras- 
situdo etiam  medullae  spinalis  convenit  cum  presentia  musculo- 
rumrobustorum , vertebras  moventium. 

131.  In  reptilibus  cerebellum  minimum  et  simplicissimum 
exstat;  sed  jam  lobi  cerebrales  majores  observantur  et  con- 
gruunt cum  existentia  membrorum. 

Lobi  optici  minores  sunt  quam  in  piscibus  et  visus  etiam  non 
tam  acutus  videtur. 

132.  Avium  encephalum  cum  facultatibus  horum  anima- 
mm  apprime  convenit.  Siclobi  optici  majores  sunt  proutavis  visu 
perfectiori  utitur ; lobi  cerebrales  extensi  reperiuntur  praeser- 
tim ad  partem  posteriorem  quae  respondet  motibus  membro-  ' 
rum  anteriorum  seu  alarum,  denique  in  cerebello  lobus  me- 
dius maximus  est  quod  optime  congruit  cum  acumine  sensatio- 
num generationis  in  his  animalibus , lobi  laterales  contra  mi- 
nores cum  debilitate  membrorum  posteriorum  conveniunt. 

i33.  In  mammiferis  lobi  optici  fere  obliterantur  et  nervi  op- 
tici partim  ex  his  partibus  ( id  est  e tuberculis  quadrigeminatiS 
anterioribus)  ni^pntur  partim  ex  stratis  opticis  loborum  cere- 
bralium; isti  vero  maximam  evolutionem  in  hac  classe  asse- 
quuntur et  eorum  magnitudo  cum  intelligentia  perfectiori  et 
cum  intensione  motuum  membrorum  horum  animalium  con- 
necti  videtur. 

Cerebellum  hemisphaeris  quoque  majoribus  quam  in  quibus- 
libet  animalibus  instruitur  quod  etiam  vi  membrorum  poste- 
riorum  respondet. 

i34*  Eadem  collatio  non  persequi  potest  in  inferioribus  clas- 
sibus regni  animalis;  etenim  analogia  systematis  nervosi  anima- 
lium invertebratorum  et  animalium  vertebratorum  huc- usque 
dubiis  obtegitur  et  sententiae  diversissimae  de  hac  analogia  a va- 
riis physiologias  expositae  fuerunt,  facultates  quoque  horum  ani? 
malium  saepius  imperfecte  cognoscuntur  et  connectio  harum 
facultatum  et  structurae  systematis  nervosi  vix  suspicaripotest , 

CONCLUSIONES. 

Ex  omnibus  antea  dictis  constat  : modum  vescendi  a gtruc.-? 
tura  organorum  digestionis;  calorem  et  vim  vitalem  a natura 
circulationis  et  intensitate  respirationis;  stabilitatem  et  immuta- 
bilitatem specierum  a structura  et  externa  et  interna  organo- 
rum generationis;  modum  agendi  a dispositione  ossium,  vi  mus- 
culorum et  evolutione  nervorum ; denique  sensuum  perfectio- 
nem  a constructione  propria  organorum  et  magnitudine  nervo- 
rum partisque  cerebri  eos  emittentium,  semper  pendere. 

